Qitʼalararo kubok
Evropa /Janubiy Amerika kubogi, odatda Qitʼalararo kubogi nomi bilan tanilgan va 1980-yildan 2004-yilgacha homiylik sabablarga koʻra Toyota Yevropa/Janubiy Amerika kubogi (Toyota kubogi nomi bilan qisqartirilgan) sifatida tanilgan, UEFA (Yevropa) va KONMEBOL(Janubiy Amerika) tomonidan maʼqullangan xalqaro futbol musobaqasi edi. Ushbu konfederatsiyalarning vakillik klublari (futbol olamining eng rivojlangan qitʼalarining vakillari), odatda UEFA Chempionlar Ligasi va Janubiy Amerika Libertadores kubogi gʻoliblari oʻrtasida bahslashadi. U 1960-yildan 2004-yilgacha davom etgan. Yangi XXI asr boshi, 2000-yilda musoboqani kengaytirish va yangi tartibda oʻtkazishni koʻrib chiqdi va shu yili Klublar oʻrtasidagi jaxon chemonati va Qitʼalararo kubok sifatida ikki turnirni bir vaqtning oʻzida oʻtkazgan. 1960-yilda tashkil etilganidan 1979-yilgacha musobaqa ikki oʻyinda boʻlib oʻtdi. 1968-yilgacha ikki uchrashuvda gʻlib aniqlanmasa, (Eslatma:u davrda umumiy gollar nisbatiga qaralmagan) agar kerak boʻlsa pley-off, penaltilar esa keyinroq boʻlgan. 1970-yillarda Evropaning Qitʼalararo Kubokdagi ishtiroki 1969-yilgi oʻyindagi bahsli voqealar tufayli dolzarb savolga aylandi va baʼzi Evropa kubogini qoʻlga kiritgan jamoalar musobaqani tark etishdi. 1980-yildan boshlab musobaqa rebrendingi oʻzgartirildi va Yaponiyada oʻynaladigan yagona oʻyin sifatida bahslashdi, ikkala ishtirokchi uchun ham neytral hudud hisoblandi va Toyota koʻp millatli avtomobil ishlab chiqaruvchisi homiylik qildi, u ikkinchi darajali kubok, Toyota kubogini ham gʻolib jamoaga taqdim etdi. Oʻsha paytda Yaponiya futbol assotsiatsiyasi mezbon sifatida logistika darajasida ishtirok etgan, garchi u UEFA va KONMEBOL tomonidan maʼqullangan boʻlsa ham. Kubokning birinchi gʻolibi 1960-yilda Urugvayning „Penyarol“ klubini magʻlub etgan Ispaniyaning „Real“ jamoasi boʻlgan. Oxirgi gʻolib Portugaliyaning „Portu“ jamoasi boʻlib, 2004-yilda Kolumbiyaning „Once Caldas“ jamoasini penaltilar seriyasida magʻlub etgandi. Musobaqa 2004-yilda yakunlandi va 2005-yilda FIFA Klublar oʻrtasidagi jahon chempionati bilan birlashtirildi.